Boek: Die onaantasbares | Maroela Media
Die hoofkarakter in dié spanningsroman is ‘n huurmoordenaar wat deur die media as “Die Sluiper” gedoop word. Hy is ‘n Special Ops-veteraan wat deur die Bosoorlog “gekneus” is. Die verhouding tussen hom en sy eertydse kollegas versuur wanneer hy begin vermoed dat hulle hom verraai het.
Hy raak verlief op Tessa Mallet, wat later self in die visier van Die Sluiper se voormalige kliënte beland wanneer hulle besluit om van hom ontslae te raak. Nadat Tessa in hulle liefdesnes vermoor en Die Sluiper vir dood agtergelaat word, is wraak voor die hand liggend. Ná ‘n uitgerekte herstelproses begin hy jag maak op die groep mense wat agter die moord op Tessa sit.
Die tema van hierdie boek is al holrug gery deur Hollywood. ‘n Bekende Hollywood Regiseur het eens gesê daar is maar iets soos “8 temas” waarom ‘n storie draai, dan word daar net so bietjie met die resep rondgespeel. Dit steek nou so in my kop vas dat ek baie kieskeurig is oor watse flieks ek kyk want jy kan sommer heel aan die begin die einde voorspel. Hier en daar kom ‘n rolprent wat waarlik “anders” is en ek kan sê: “DIT was nou ‘n goeie storie”.
Skitterende leesstof met n verrassende einde. Knap gedaan Steve. Ons kan nie wag vir jou volgende boek.
Wat van n polities nie-korrekte riller?
Dis buitendien fiksie en Afrikaans. Soek n lekker Konsalik dikte voor ek weer fiksie lees.